شەفەق نیوز/ مەسعود
بارزانی سەرکردەی کورد، ئمڕوو چوارشەممە، وەگەرد باڵوێز بەریتانیا لەلای عراق، باس
گامەیل درەسکردن بنکەیل هەناهەنگی سەربازی لەناوبەین پێشمەرگە و هێزەیل عراق کردن،
و باس گامەیل چاکسازی لە وەزارت پێشمەرگە وە گرنگ کردن.
نووسینگەی بارزانی
لە بەیاننامەیگ رەسیە ئاژانس شەفەق نیوز وت: ئمڕوو لە سەڵاحەدین، بارزانی پێشوازی لە
ستیڤن هیکی باڵوێز بەریتانیا لەلای عراق کرد، و دیاری کرد ح لەو چەوپیکەفتنە ک جیمس
سورنتون قونسڵ بەریتانی لە هەولێر ئامادەی بوی، باس و راگان دەربارەی کار سیاسی و هەڵبژاردن
وەرجەوەخت و قۆناغ هاتگ لە عراق کریا، و هەمیش باس هاوکیشە سیاسییەیل لە هەرێم کوردستان
و پەیوەندیەیل ناوبەین هەرێم و بەغداد کریا.
بەیاننامەگە وتیش:
رووشنایی خریا بان سەختیەیل ئەمنی و سیاسی لە نوای هەرێم و عراق.
لە لاییگ تر لە
کۆبونەوەگە، وەگورەی بەیاننامەگە، باس کاریگەریە سیاسیە ناودەوڵەتیەیل و هەرێمیەیل
لەبان دویارووژ عراق کریا، و هەمیش شیوەیل مسۆگەرکردن ئارامی لە عراق.
لە خود کۆبونەوەگە،
بەیاننامەگە دیاری کرد ک هەردوگ لاگە باس گامەیل دروسکردن بنکەیل هەماهەنگی سەربازی
لەناوبەین هێزەیل پێشمەرگەی کوردستان و هێزەیل عراق، و دیاری کرد ک باس گامەیل چاکسازی
لە وەزارەت پێشمەرگە و یەکێتی هێزەیل پێشمەرگەی کوردستان لە چوارچێوەی وەزارت پێشمەرگە
وە گرنگ کردن.
دەربارەی پەیوەندیەیل
ناوبەین هەرێم کوردستان و بەریتانیا و کار ئەرا بتەوکردن ئەو پەیوەندیەیلە، بەیاننامەگە
وت: ستیڤن هیکی باڵوێز بەریتانیا لەلای عراق و جیمس سورنتون قونسڵ بەریتانی لە هەولێر
کۆتایی وە ئەرکەیل فەرمییان لە عراق و هەرێم کوردستان هاوردن، و سەردان سەرۆک بارزانی
ئەرا ماڵئاوایی کردن، و لەلای خوەییش وەگەرد سوپاسکردن، سەرۆک بارزانی ئومید سەرکەفتن
لە ئەرکەیل نوو دوو میوانەیلە خوازێد.
